
1. [bookmark: _Ref38341330][bookmark: _Toc59334717][bookmark: _Toc61422120][bookmark: _Toc161126797][bookmark: _Toc188532923]Vispārīgā informācija
1.1. Pasūtītājs:
Atvasināta publiska persona “Dārzkopības institūts” (turpmāk – Pasūtītājs, arī - DI), reģistrācijas Nr. 90002127692, adrese: Graudu iela 1, Ceriņi, Krimūnu pagasts, Dobeles novads, LV-3701, e-pasts: darzkopibas.instituts@llu.lv;
1.2. Iepirkumu veic APP “Dārzkopības institūts” iepirkuma komisija, kas izveidota ar 2024. gada 10. jūlija direktores rīkojumu Nr. 33-r.
1.3. [bookmark: _Toc161126798][bookmark: _Toc188532924]Pasūtītāja kontaktpersona - Linda Deičmane tālrunis: +37126481516, e-pasts: linda.deicmane@llu.lv. 
1.4. Iepirkuma priekšmets: Laboratorijas iekārtas un aprīkojums (Nolikuma 2. pielikums). Iepirkuma priekšmets sadalīts 3 (trīs) daļās:
1.4.1. 1.daļa - Termocikleri ar vadības bloku
1.4.2. 2.daļa - Digitālā PCR sistēma
1.4.3. 3.daļa - Ģenētiskais analizators
1.5. CPV kods: un 38000000-5 – (Laboratorijas, optiskās un precīzijas ierīces (izņemot brilles)), 33100000-1 (Medicīniskās ierīces), 38500000-0 (Pārbaudes un analīžu aparāti).
1.6. Iepirkuma identifikācijas numurs - APP DI 2024/15.
1.7. Pretendents var iesniegt piedāvājumu par vienu, vairākām vai visām iepirkuma priekšmeta daļām. 
1.8. Atklāts konkurss tiek organizēts saskaņā ar Publisko iepirkumu likuma (turpmāk – Likums vai PIL) 8. panta pirmās daļas 1. punktu un 28.02.2017. Ministru kabineta noteikumiem Nr. 107 “Iepirkumu procedūru un metu konkursu norises kārtība” un citiem iepirkuma procedūru regulējošiem normatīvajiem aktiem, kā arī ņemot vērā šajā nolikumā (turpmāk - Nolikums) noteikto kārtību.
1.9. Iepirkuma priekšmeta piegādes vieta: saskaņā ar tehnisko specifikāciju (2. pielikums).
1.10. Piedāvājuma izvēles kritērijs – saimnieciski visizdevīgākais piedāvājums saskaņā ar nolikuma 8. punktu.
1.11. Pretendents nedrīkst iesniegt piedāvājuma variantus.
1.12. Konkurss tiek veikts saskaņā ar 03.02.2015. Ministru kabineta noteikumu Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” 5. nodaļu “Atbalsts investīcijām ar pētījumu un laboratorisko analīžu veikšanu saistītās materiālās bāzes pilnveidošanai un lauksaimniecībā izmantojamiem zinātnes pētījumiem”.
1.13. Tehniskās specifikācijas sagatavošanas/ aktualizēšanas datums – nolikuma apstiprināšanas datums.

2. Piedāvājumu noformēšana, iesniegšanas vieta, laiks un kārtība
2.1. Piedāvājumi jāiesniedz Elektronisko iepirkumu sistēmas e-konkursu apakšsistēmā Pasūtītāja profilā https://www.eis.gov.lv/EKEIS/Procurement/128595  līdz 2024. gada 6. septembrim plkst. 9:00 vienā no turpmāk minētajiem formātiem: 
2.1.1. izmantojot, Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
2.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).
2.2. Sagatavojot piedāvājumu, Pretendents ievēro, ka:
2.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā);
2.2.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
2.2.3. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
2.3. Ja Pretendents iesniedzis kāda dokumenta kopiju, to apliecina atbilstoši Ministru kabineta 04.09.2018 noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai.
2.4. Pretendents piedāvājuma noformēšanā ievēro Elektronisko dokumentu likumā un Ministru kabineta 28.06.2005. noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
2.5. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
2.6. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
2.7. Piedāvājums elektroniski jāparaksta pretendenta pārstāvēt tiesīgajam vai pilnvarotajam pārstāvim, pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
2.8. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim. Ja nav norādīta persona, kura pārstāv piegādātāju apvienību iepirkumā, tad visi piegādātāju apvienības biedri paraksta iepirkuma pieteikumu.
2.9. Pirms Nolikuma 2.1. punktā noteiktā piedāvājuma iesniegšanas termiņa beigām pretendents ir tiesīgs grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmā pieejamos rīkus.
2.10. Pēc Nolikuma 2.1. punktā noteiktā piedāvājuma iesniegšanas termiņa beigām Pretendents nav tiesīgs grozīt iesniegto piedāvājumu, bet ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku Pretendentu līdzdalību šajā iepirkuma procedūrā. 
2.11. Pretendents piedāvājumā norāda, vai attiecībā uz piedāvājuma priekšmetu nepieciešams ievērot komercnoslēpumu. Piedāvājuma lapām, kas satur šāda rakstura informācija, jābūt atzīmei “komercnoslēpums”. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
2.12. Iesniedzot piedāvājumu, pretendents pilnībā atzīst visus Nolikumā (t.sk. pielikumos un formās, kuras ir ievietotas EIS e-konkursu apakšsistēmas šī konkursa sadaļās) ietvertos noteikumus.
2.13. Ārpus EIS e-konkursu apakšsistēmas iesniegtie piedāvājumi netiks atvērti un vērtēti.
2.14. Piedāvājumu atvēršana notiek 2024. gada 6. septembrī plkst. 13:00, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.
2.15. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
3. Informācijas apmaiņa 
3.1. Informācijas apmaiņa starp Pasūtītāju un piegādātājiem (pretendentiem) notiek elektronisko iepirkumu sistēmas e-konkursu apakšsistēmā, pa pastu, elektroniski vai pa tālruni atbilstoši PIL, Nolikumam un, citu normatīvo aktu regulējumam. 
3.2. Ja piegādātājs ir laikus pieprasījis informāciju par Nolikumā ietvertajām prasībām, komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams Nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma 38. pantu.
3.3. Tiek uzskatīts, ka piegādātājs ir saņēmis Nolikumu, informāciju par izmaiņām Nolikumā un paskaidrojošo informāciju uz uzdoto jautājumu ar brīdi, kad tā ir publicēta Nolikuma 2.1. punktā norādītajā tīmekļvietnē.
3.4. Laikā no piedāvājumu atvēršanas līdz rezultātu paziņošanai komisija nesniedz informāciju par piedāvājumu vērtēšanas procesu.

4. Prasības pretendentiem
4.1. Pretendentu kvalifikācijas prasības ir obligātas visiem pretendentiem, kas vēlas iegūt tiesības veikt slēgt iepirkuma līgumu ar Pasūtītāju.
4.2. Komisija attiecībā uz pretendentu, kuram būtu piešķiramas līguma slēgšanas tiesības atklātā konkursā, pārbauda vai uz pretendentu nav attiecināmas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendenta izslēgšanas nosacījumi.
4.3. Komisija pārbaudīs, vai uz pretendentu, kuram būtu piešķiramas līguma slēgšanas tiesības Atklātā konkursā, neattiecas Starptautisko un Latvijas Republikas nacionālo sankciju likuma 11.¹ panta pirmajā daļā noteiktie sankciju piemērošanas nosacījumi publisko iepirkumu un publiskās un privātās partnerības jomā.
4.4. Pretendentu izslēgšanas gadījumu esamības pārbaudi Komisija veic attiecībā uz pretendentu, kuram būtu piešķiramas līguma slēgšanas tiesības atklātā konkursā.
4.5. Nolikuma 4.2. punktā minētie izslēgšanas noteikumi ir attiecināmi arī uz PIL 42. panta trešajā daļā norādītajām personām. 
4.6. Saskaņā ar PIL 43. panta pirmo daļu, ja Pasūtītājs konstatē, ka pretendents būtu izslēdzams no dalības Iepirkumā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina kandidāta vai pretendenta uzticamību saskaņā ar šā panta noteikumiem.
4.7. Pasūtītājs izslēdz pretendentu no dalības iepirkumā, ja pretendents ir sniedzis nepatiesu informāciju, lai apliecinātu tā atbilstību Nolikumā noteiktajām pretendentu kvalifikācijas prasībām, vai nav sniedzis prasīto informāciju.
4.8. Prasības attiecībā uz pretendenta kvalifikāciju un iesniedzamie dokumenti:
	Nr.p.k.
	Prasības pretendentam 
	Iesniedzamie dokumenti

	4.8.1.
	Pretendenta pieteikums par piedalīšanos atklātā konkursā, ko paraksta pretendenta pārstāvis ar pārstāvības tiesībām
	Aizpildīts Nolikuma 1. pielikums (Pieteikums dalībai atklātā konkursā).
Dokuments, kas apliecina piedāvājuma parakstītāja personas pārstāvības tiesības, izņemot, ja piedāvājumu paraksta persona, kurai pārstāvības tiesības reģistrētas Latvijas Republikas Uzņēmumu reģistrā.
Attiecībā uz piegādātāju apvienību un personālsabiedrību jāiesniedz visu dalībnieku parakstīts pieteikums vai līgums (vienošanās) par dalību atklātā konkursā. Līgumā (vienošanās) jāiekļauj vismaz šāda informācija: līguma (vienošanās) darbības (spēkā esamības) termiņš; katra dalībnieka izpildāmā iepirkuma līguma daļa un cena, tiesības un pienākumi; vadošais dalībnieks; pilnvarojums dalībniekam, kurš tiesīgs rīkoties visu dalībnieku vai personālsabiedrības vārdā, norādot pilnvarotās personas vārdu un uzvārdu.
Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai ir jāizveidojas pēc savas izvēles atbilstoši noteiktam juridiskam statusam, vai jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.

	4.8.2.
	Pretendents ir reģistrēts normatīvajos aktos noteiktā kārtībā
	Informāciju par to vai Latvijas Republikā reģistrēts pretendents atbilst šajā punktā noteiktajām prasībām, pārbaudīs iepirkuma komisija, izskatot informāciju par pretendentu publiskos reģistros. Ārvalstī reģistrēts pretendents iesniedz attiecīgo reģistrācijas faktu apliecinošos dokumentus, ja tādi attiecīgajā ārvalstī tiek izdoti.

	4.8.3. 
	Pretendentam iepriekšējo 3 (trīs) gadu laikā (2021, 2022, 2023. kā arī 2024. gads līdz piedāvājuma iesniegšanas dienai) ir pieredze vismaz divu laboratorijas iekārtu un/ vai aprīkojuma piegādes un garantijas servisa nodrošināšanas līgumu sekmīgā izpildē (pretendents, kurš attiecīgajā jomā darbojas mazāk nekā 3 (trīs) gadus, pierāda savu pieredzi par attiecīgo periodu).

	Pretendenta sagatavots pieredzes apraksts par 4.8.3. punktā noteiktajām prasībām atbilstošu piegādes līgumu sekmīgu izpildi (Nolikuma 4. pielikums).
Pretendents kā piegādātāju apvienība prasību var apliecināt gan tikai viens no piegādātāju apvienības dalībniekiem, gan arī vairāki dalībnieki kopumā.
Piegādātāju apvienības un personālsabiedrības gadījumā informācija sniedzama par apvienības dalībnieku/ personālsabiedrības biedru, uz kura pieredzi piegādātāju apvienība balstās.

	4.8.4.
	Pretendentam iepirkuma līguma izpildei jāpiesaista speciālists, kas  ir apmācīts veikt piedāvāto preču uzstādīšanas (ieregulēšanas) darbus un apmācības un nodrošināt garantijas servisa apkalpošanu.
	Lai apliecinātu nolikuma 4.8.4. punkta izpildi, pretendentam jāiesniedz:
1)	pretendenta sagatavots apliecinājums par speciālista piesaisti, norādot piesaistīto speciālistu (iekļaujot nolikuma 4.pielikumā);
[bookmark: _Hlk173257055]2)	dokuments/-i (piem., ražotāja sertifikāts vai līdzvērtīgs dokuments), kas apliecina piedāvātā speciālista spēju  nodrošināt  piedāvāto preču uzstādīšanas darbus un apmācības un nodrošināt garantijas servisa apkalpošanu.

	4.8.5.
	Pretendents var balstīties uz citu personu iespējām, ja tas nepieciešams iepirkuma līguma izpildei, vai līguma izpildei piesaistīt apakšuzņēmēju.
Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.
	Lai apliecinātu šī punkta prasību izpildi, ja pretendents piesaista personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, tad pretendents iesniedz dokumentālu apliecinājumu vai vienošanos par sadarbību konkrētā līguma izpildei, kas pierāda, ka pretendenta rīcībā būs nepieciešamie resursi (kvalifikācija), iesniedzot tādus kvalifikācijas dokumentus, kas apliecina, ka personām, uz kuru kvalifikāciju pretendents balstās savā piedāvājumā, ir nepieciešamā kvalifikācija.
Ja pretendents līguma izpildei piesaista apakšuzņēmēju, tad pretendents to norāda Nolikuma 1. pielikumā veidnes.  Papildus iesniedz apakšuzņēmēja apliecinājumu vai vienošanos par sadarbību, kas noslēgta starp pretendentu un apakšuzņēmēju, konkrētā līguma izpildei. Apakšuzņēmēja sniedzamo pakalpojumu kopējo vērtību nosaka atbilstoši Publisko iepirkumu likuma 63. panta trešajai daļai.




5. Tehniskais piedāvājums
5.1. Pretendents iesniedz tehnisko piedāvājumu atbilstoši EIS e-konkursu apakšsistēmā šā iepirkuma sadaļā publicētajām veidlapām (Nolikuma 2. pielikums). Pretendentam tehniskajā piedāvājumā ir precīzi jānorāda informācija par piedāvāto preci un tās tehniskajiem parametriem. Pretendenta Piedāvājumā nedrīkst būt vairāki tehnisko piedāvājumu varianti.
5.2. Ja tehniskajā specifikācijā norādīts konkrēts preces, ražotāja vai standarta nosaukums vai kāda cita norāde uz specifisku preces izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas izvirzītajām prasībām, parametriem un nodrošina tehniskajā specifikācijā izvirzīto prasīto darbību un funkcionalitāti. Pretendentam ir jāpierāda piedāvātās ekvivalenta preces atbilstība iepirkuma priekšmeta Tehniskās specifikācijas prasībām.
5.3. Ja komisijai rodas šaubas par piedāvātās preces atbilstību, komisija var lūgt pretendentam ne vairāk kā 3 (trīs) darba dienu laikā iesniegt detalizētu dokumentāciju par preces atbilstību (dokumentāciju no ražotāja, sertifikātus, u.tml. dokumentus).

6. Finanšu piedāvājums
6.1. Pretendents iesniedz finanšu piedāvājumu atbilstoši EIS e-konkursu apakšsistēmā šā iepirkuma sadaļā publicētajām veidlapām (Nolikuma 3. pielikums).
6.2. Finanšu piedāvājumā norādītajā cenā ir jāietver nodokļi, nodevas, iepirkuma priekšmeta piegādes izmaksas ar visiem riskiem, tai skaitā iespējamiem sadārdzinājumiem, transporta izdevumi, nodrošinot iepirkuma priekšmeta piegādes, un visas citas izmaksas, kuras rodas vai var rasties piegādātājam nodrošinot iepirkuma priekšmeta izpildi, izņemot pievienotās vērtības nodokli.
6.3. Pretendents Piedāvājuma cenā jāiekļauj visas izmaksas, kas saistītas ar tehniskajam piedāvājumam atbilstošu preču piegādi pasūtītājam.

7. [bookmark: _Toc71118623]Iesniedzamie dokumenti
7.1. Pretendenta atlases dokumenti saskaņā ar Nolikuma 4.punktā noteikto.
7.2. Tehniskais piedāvājums saskaņā ar Nolikuma 5.punktā noteikto.
7.3. Finanšu piedāvājums saskaņā ar nolikuma 6.punktā noteikto.

8. Piedāvājumu izvērtēšanas kritēriji
8.1. Piedāvājuma izvēles kritērijs: saimnieciski visizdevīgākais piedāvājums (katrā iepirkuma daļā). 
8.2. Salīdzināti un vērtēti tiek tie piedāvājumi, kuri ir atzīti par atbilstošiem piedāvājumu noformējuma pārbaudē, pretendentu atlasē un tehnisko un finanšu piedāvājumu atbilstības pārbaudē.
8.3. Saimnieciski visizdevīgākā Piedāvājuma noteikšanā izmanto šādus kritērijus:
	Nr. 
	Kritērijs 
	Maksimālais punktu skaits
	Kritērija apraksts 

	1. 
	Piedāvātā cena (A) 
	90 
	Cena tiks vērtēta pēc šādas metodes: viszemākajai piedāvātajai cenai tiks piešķirts maksimālais punktu skaits, bet pārējiem piedāvājumiem punkti tiks aprēķināti proporcionāli:  
A = (AL/ AP)*90, kur 
A - vērtējamā piedāvājuma iegūtais punktu skaits; 
A L - lētākā piedāvājuma cena; 
AP - vērtējamā piedāvājuma cena. 

	2. 
	Preces elektroenerģijas patēriņa jauda (kWh) (B)
	10
	Elektroenerģijas patēriņš tiks vērtēts pēc šādas metodes: 
piedāvātajai precei ar zemāko elektroenerģijas patēriņa jaudu tiks piešķirts maksimālais punktu skaits, bet pārējiem piedāvājumiem punkti tiks aprēķināti proporcionāli:
B2 = (B Z / B P)*10, kur 
B - vērtējamā piedāvājuma piedāvātās preces iegūtais punktu skaits; 
BZ - viszemākā preces elektroenerģijas patēriņa jauda (kWh); 
BP - vērtējamā piedāvājuma piedāvātās preces elektroenerģijas patēriņa jauda (kWh)

	Kopā 
	100 
	K=A+B



8.4. Katrs iepirkuma komisijas loceklis piedāvājumus vērtē individuāli. Kopējo punktu skaitu katram piedāvājumam aprēķina, summējot katram piedāvājumam katra komisijas locekļa piešķirtos punktus un izdalot summu ar komisijas locekļu skaitu, kuri piedalījušies vērtēšanā. Par saimnieciski visizdevīgāko piedāvājumu komisija atzīst to piedāvājumu, kas, apkopojot individuālos vērtējumus, ieguvis vislielāko punktu skaitu (ar precizitāti 2 zīmes aiz komata).
8.5. Gadījumā, ja pirms tam, kad pieņemts lēmums par iepirkuma līguma slēgšanas tiesību piešķiršanu, vismaz divu piedāvājumu novērtējums ir vienāds, Pasūtītājs par izšķirošo piedāvājuma izvēles kritēriju nosaka A kritēriju “Piedāvātā cena”. Iepirkuma komisija par uzvarētāju noteiks pretendentu, kurš ieguvis lielāko punktu skaitu kritērijā A. Gadījumā, ja arī šis kritērijs būs vienāds vairākiem pretendentiem, iepirkuma komisija izvēlas piedāvājumu, kas piedāvājis piedāvājumu ar īsāko preču piegādes termiņu. Ja arī šim kritērijam atbilst vairāki pretendenti, iepirkuma komisija izvēlas pretendenta piedāvājumu, kuram ir skaitliski lielākā pieredze iepirkuma priekšmetam līdzīgu preču piegāžu veikšanā.

9. Eiropas vienotais iepirkuma procedūras dokuments
9.1. Pretendents var iesniegt Eiropas vienoto iepirkuma procedūras dokumentu (turpmāk - ESPD) kā sākotnējo pierādījumu atbilstībai paziņojumā par līgumu vai atklāta konkursa dokumentos noteiktajām pretendentu atlases (kvalifikācijas) prasībām. 
9.2. Pretendents var iesniegt komisijai ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
9.3. Komisija ir tiesīga jebkurā atklāta konkursa stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
9.4. ESPD veidlapu paraugus nosaka Eiropas Komisijas 05.01.2016. Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam http://espd.eis.gov.lv/.
9.5. Kā sākotnējo pierādījumu, lai apliecinātu atbilstību Nolikuma 4. punkta prasībām, pretendents ir tiesīgs iesniegt ESPD, kurā aizpildīta II. daļas A-C sadaļa, III. daļa, IV. daļas A sadaļa un VI daļa. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura iesaistes līguma izpildē vērtība ir vismaz 10 000 EUR. Piegādātāju apvienība iesniedz atsevišķu ESPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām. Pretendentam ESPD ir jānorāda arī, vai tas atbilst PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, kā arī Starptautisko un Latvijas Republikas nacionālo sankciju likuma 11.1 panta pirmās daļas izslēgšanas nosacījumam
9.6. [bookmark: _GoBack]Aizpildīt ESPD var EIS tīmekļvietnē izveidotā rīkā (adrese – http://espd.eis.gov.lv/), tad to saglabāt un iesniegt Pasūtītājam EIS e-konkursu apakšsistēmā.

10. Piedāvājumu vērtēšana un lēmumu pieņemšana
10.1. Iepirkuma komisija ir tiesīga pretendentu kvalifikācijas atbilstības pārbaudi veikt tikai tiem pretendentiem, kuram būtu piešķiramas iepirkuma līguma slēgšanas tiesības.
10.2. Ja iesniegtais pretendenta piedāvājums nebūs noformēts atbilstoši iepirkuma nolikuma un normatīvo aktu prasībām, un/vai nesaturēs visus dokumentus, iepirkuma komisija lems par piedāvājuma tālāku izskatīšanu.
10.3. Iepirkuma komisija, izvērtējot piedāvājumus:
10.3.1. pārbaudīs pretendenta atbilstību pretendentu atlases nosacījumiem, kas noteikti iepirkuma nolikuma 4.punktā. Ja pretendents neatbildīs pretendentu atlases nosacījumiem, piedāvājums netiks vērtēts tālākajos piedāvājumu izvērtēšanas posmos;
10.3.2. pārbaudīs iesniegtā tehniskā un finanšu piedāvājuma atbilstību iepirkuma nolikuma prasībām.  Ja piedāvājumā tiks konstatētas aritmētiskās kļūdas, iepirkuma komisija šīs kļūdas izlabos. Par kļūdu labojumu un laboto piedāvājuma summu Pasūtītājs paziņos pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņems vērā labojumus. Ja pretendenta tehniskais un finanšu piedāvājums neatbildīs iepirkuma nolikuma 5. vai 6. punkta noteikumiem, piedāvājums netiks vērtēts tālākajos piedāvājumu izvērtēšanas posmos;
10.3.3. lai izvērtētu nolikuma 8.5. punktā norādīto, komisija, ja nepieciešams, pieprasa pretendentiem sniegt atbilstošu informāciju.
10.4. Pretendentu piedāvājumu vērtēšanu iepirkumu komisija veic slēgtās sanāksmēs.

11. [bookmark: _Toc61422148][bookmark: _Toc100657201]Iepirkuma komisijas tiesības un pienākumi
11.1. Iepirkuma komisijas tiesības:
11.1.1. pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;
11.1.2. labot aritmētiskās kļūdas pretendenta finanšu piedāvājumā, informējot par to pretendentu;
11.1.3. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un izvērtēšanā;
11.1.4. noraidīt iesniegto piedāvājumu, ja tas neatbilst iepirkuma nolikumā noteiktajām prasībām;
11.1.5. pieņemt lēmumu slēgt līgumu ar nākamo pretendentu, kura piedāvājums atbilst visām nolikuma prasībām un kurš piedāvājis nākamo saimnieciski izdevīgāko piedāvājumu, ja komisijas izraudzītais pretendents atsakās slēgt iepirkuma līgumu ar Pasūtītāju. Pārtraukt iepirkumu, neizvēloties nevienu piedāvājumu, ja pieņemts lēmums slēgt līgumu ar nākamo pretendentu, kurš piedāvājis nākamo saimnieciski izdevīgāko piedāvājumu, bet tas atsakās slēgt līgumu;
11.1.6. pārtraukt iepirkumu un neslēgt līgumu, ja tam ir objektīvs pamatojums citas normatīvajos aktos noteiktās tiesības.
11.2. Iepirkuma komisijas pienākumi:
11.2.1. nodrošināt iepirkuma norisi un dokumentēšanu saskaņā ar normatīvo aktu prasībām;
11.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
11.2.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par iepirkuma nolikumu;
11.2.4. labot aritmētiskās kļūdas pretendentu finanšu piedāvājumos;
11.2.5. vērtēt pretendentus un to iesniegtos piedāvājumus saskaņā ar normatīvajiem aktiem un iepirkuma nolikumu;
11.2.6. citi normatīvajos aktos noteiktie pienākumi.

12. [bookmark: _Toc59334741][bookmark: _Toc61422151][bookmark: _Toc100657204]Pretendenta tiesības un pienākumi
12.1. Pretendenta tiesības:
12.1.1. apvienoties piegādātāju apvienībās ar citiem pretendentiem un iesniegt vienu kopēju piedāvājumu. Pamatoties uz citas personas pieredzi un iespējām, iepirkuma nolikumā noteikto pretendentu atlases prasību ievērošanai;
12.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
12.1.3. citas normatīvajos aktos noteiktās tiesības.
12.2. Pretendenta pienākumi:
12.2.1. sagatavot piedāvājumu atbilstoši iepirkuma nolikuma prasībām;
12.2.2. sniegt patiesu informāciju par savu kvalifikāciju un piedāvājumu;
12.2.3. iepirkuma komisijas norādītajā termiņā sniegt atbildes uz pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un izvērtēšanai;
12.2.4. segt visas izmaksas, kas saistītas ar piedāvājuma sagatavošanu un iesniegšanu;
12.2.5. citi normatīvajos aktos noteiktie pienākumi.

13. [bookmark: _Toc71118628]Pretendentu informēšana par pieņemto lēmumu un iepirkuma līguma noslēgšana
13.1.  Lēmumu par atklāta konkursa rezultātu komisija pretendentiem paziņo rakstiski 3 (trīs) darba dienu laikā no dienas, kad komisija ir pieņēmusi lēmumu par atklāta konkursa rezultātiem.
13.2. Ar attiecīgo atklāta konkursa līguma slēgšanas tiesību ieguvušo pretendentu tiks slēgts iepirkuma līgums, atbilstoši Nolikumam pievienotajam iepirkuma līguma projektam (Nolikuma 5. pielikums).
13.3. Pasūtītājs slēdz iepirkuma līgumu atklātā konkursā ar pretendentu, kuram saskaņā ar Nolikumā noteikto kārtību ir piešķirtas līguma slēgšanas tiesības, saskaņā ar PIL 60. panta sesto daļu – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem. Iepirkuma līgumu Pasūtītājs sagatavo, pamatojoties uz komisijas lēmumu par līguma slēgšanas tiesību piešķiršanu un pretendenta, kuram piešķirtas līguma slēgšanas tiesības, iesniegto piedāvājumu.
13.4. Pretendenta jautājumi vai iebildumi, ja tādi rodas, par Nolikumam pievienotā iepirkuma līguma projekta nosacījumiem jāizsaka piedāvājumu sagatavošanas laikā. Slēdzot iepirkuma līgumu, iebildumi par iepirkuma līguma nosacījumiem netiks pieņemti.
13.5. Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas atklātā konkursā pārstāv attiecīgo personu apvienību vai personālsabiedrību, kā arī katras personas atbildības sadalījumu. Ja piedāvājumu iesniedz personu apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc PIL 60. panta sestajā daļā minētā nogaidīšanas termiņa beigām.
13.6. Ja atklāta konkursa uzvarētājs bez attaisnojoša iemesla 10 (desmit) darba dienu laikā pēc PIL 68. panta otrajā daļā minētā nogaidīšanas termiņa beigām atsakās slēgt iepirkuma līgumu ar Pasūtītāju, vai atklāta konkursa uzvarētājs atsauc savu piedāvājumu vai personu apvienība 15 (piecpadsmit) dienu laikā, pēc PIL 68. panta otrā daļā  minētā nogaidīšanas termiņa beigām, kad komisijas lēmums par līguma slēgšanas tiesību piešķiršanu atklātā konkursā kļuvis nepārsūdzams, neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, komisija izvēlas pretendentu, kurš nākamais piedāvājis saimnieciski visizdevīgāko piedāvājumu atklātā konkursā. 
13.7. Pirms lēmuma pieņemšanas par līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu atklātā konkursā, komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju, atbilstoši Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 24. punktam. Ja nepieciešams, komisija pieprasa no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
13.8. Ja nākamais pretendents, kurš piedāvājis saimnieciski visizdevīgāko piedāvājumu, ir uzskatāms par vienu tirgus dalībnieku kopā ar sākotnēji izraudzīto pretendentu, vai nākamais pretendents atsakās slēgt iepirkuma līgumu atklātā konkursā, komisija pieņem lēmumu pārtraukt atklātu konkursu, neizvēloties nevienu piedāvājumu atbilstoši Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 23. punktam.
13.9. Komisija 10 (desmit) darba dienu laikā pēc tam, kad noslēgts iepirkuma līgums vai pieņemts lēmums par atklāta konkursa izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.

14. Personas datu aizsardzība
14.1. Pasūtītājs pretendenta piedāvājumā iekļauto informāciju, kas saistīta ar konkrētām fiziskām personām (turpmāk – personas dati), izmantos komunikācijas nodrošināšanai ar pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt atklāta konkursa norisi atbilstoši PIL un Nolikumam. 
14.2. Personas datu apstrādes pārzinis ir Pasūtītājs.
14.3. Personas dati tiks glabāti PIL 40. panta piektajā daļā noteiktajā termiņā - 10 gadus pēc iepirkuma līguma (turpmāk – Līgums) noslēgšanas dienas vai gadījumā, ja atklāts konkurss tiek pārtraukts vai izbeigts bez rezultāta – 10 gadus pēc iepirkuma komisijas lēmuma par atklāta konkursa rezultātu pieņemšanas dienas.
14.4. Personas dati var tikt nodoti Iepirkumu uzraudzības birojam, iestādēm, kas Pasūtītājam piešķir finansējumu iepirkuma līguma izpildei, Administratīvajai rajona tiesai atbilstoši PIL, Eiropas Parlamenta un Padomes 27.04.2016. Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK” (Vispārīgā datu aizsardzības regula) un citos normatīvajos aktos noteiktajām prasībām.

15. [bookmark: _Toc161126823][bookmark: _Toc188532946]Pielikumi
15.1. Visi pielikumi ir šā nolikuma neatņemamas sastāvdaļas. Nolikumam pievienoti šādi pielikumi:
1. pielikums – Pieteikums dalībai atklātā konkursā (veidlapa);
2. pielikums – Tehniskā specifikācija un Tehniskais piedāvājums (veidlapa);
3. pielikums – Finanšu piedāvājums (veidlapa);
4. pielikums – Pretendenta pieredzes apraksts (veidlapa);
5. pielikums – Iepirkuma līguma projekts.

